Membrii Consiliului de Administraţie al Boeing, acţionaţi în instanţă pentru că au chiulit de la şedinţe.
CA-ul Boeing a fost dat în judecată de acţionari. 4 membri ai board-ului au chiulit de la trei sferturi din şedinţe. Un comitet pentru siguranţa aviatică a fost fondat abia după al doilea accident fatal.
Consiliul de Administraţie al Boeing a fost dat în judecată de către acţionarii companiei pe motiv că au tratat cu lejeritate managementul firmei.Potrivit dosarului, analizat de Wall Street Journal, Consiliului i-a luat aproape o lună doar pentru a se întruni într-o şedinţă, după ce a avut loc primul accident fatal cauzat de modelul 737 MAX. După cel de-al doilea accident, când Consiliul a numit un comitet intermiar special pentru probleme de siguranţă, 4 dintre membri au participat la mai puţin de un sfert din şedinţe.Acuzaţiile mai spun că cei din consiliul nu erau informaţi asupra problemelor de siguranţă aviatică până în aprilie 2019, la săptămâni bune după accidentul din Ethiopia. Boeing a provocat 2 accidente fatale cu modelul 737 MAX în care şi-au pierdut viaţa 346 de persoane.